Na temelju članka 35., stavka 1., alineje 4. , a u svezi sa člankom 20. Zakona o predškolskom odgoju i obrazovanju („Narodne novine“ broj 10/97, 107/07 i 94/13) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 - pročišćeni tekst), Gradsko vijeće Grada Koprivnice na \_\_\_\_sjednici održanoj \_\_\_ rujna 2016. godine, donijelo je

**ZAKLJUČAK**

**o davanju prethodne suglasnosti na prijedlog Pravilnika o izmjeni i dopuni**

**Pravilnika o upisu u programe Dječjeg vrtića "Tratinčica" Koprivnica**

**te pravima i obvezama korisnika usluga**

**I.**

Daje se prethodna suglasnost na prijedlog Pravilnika o izmjeni i dopuni Pravilnika o upisu u programe Dječjeg vrtića "Tratinčica" Koprivnica te pravima i obvezama korisnika usluga, od 24. kolovoza 2016. godine.

**II.**

Ovaj Zaključakobjavit će se u “Glasniku Grada Koprivnice”.

GRADSKO VIJEĆE

GRADA KOPRIVNICE

KLASA: 601-01/14-01/0017

URBROJ:

Koprivnica, 24. kolovoza 2016.

PREDSJEDNIK:

Zoran Gošek, dipl. ing.

**OBRAZLOŽENJE**

Pravilnikom o upisu u programe Dječjeg vrtića „Tratinčica“ Koprivnica te pravima i obvezama korisnika usluga, a sukladno Pravilniku o uvjetima i načinu ostvarivanja prednosti pri upisu djece u Dječji vrtić „Tratinčica“ Koprivnica („Glasnik Grada Koprivnice“ broj 1/13 i 1/14), bilo je određeno da prednost pri upisu u Dječji vrtić „Tratinčica“ Koprivnica imaju djeca čija oba roditelja imaju prebivalište na području Grada Koprivnice.

Dana 24.08. 2016. godine zaprimljen je zahtjev Dječjeg vrtića „Tratinčica“ Koprivnica, a kojim se traži suglasnost na prijedlog Pravilnika o izmjeni i dopuni Pravilnika o upisu u programe Dječjeg vrtića "Tratinčica" Koprivnica te pravima i obvezama korisnika usluga, a koji je utvrdilo Upravno vijeće Dječjeg vrtića "Tratinčica"Koprivnica na sjednici održanoj 24.08. 2016. godine.

Nerijetko se događa da je obitelj nastanjena u Koprivnici, a samo jedan od roditelja iz određenih razloga ima prijavljeno prebivalište na području Grada Koprivnice, te dijete, iako je građanin Grada Koprivnice, ne može ostvariti prednost pri upisu u Dječji vrtić „Tratinčica“ Koprivnica.

U svrhu izjednačavanja u ostvarivanju određenih prava sve djece koja žive na području Grada Koprivnice, a sukladno poticajnoj demografskoj politici temeljenoj na Strategiji razvoja Grada Koprivnice 2015.- 2020. („Glasnik Grada Koprivnice“ broj 2/15) u kojoj je jedna od horizontalnih tema poboljšanje demografske slike stanovništva, predlaže se donošenje Pravilnika o izmjeni i dopuni Pravilnika o upisu u programe Dječjeg vrtića „Tratinčica“ Koprivnica te pravima i obvezama korisnika usluga, a u skladu s Pravilnikom o izmjenama i dopunama Pravilnika o uvjetima i načinu ostvarivanja prednosti pri upisu djece u Dječji vrtić „Tratinčica“ Koprivnica.

Sukladno svemu navedenom predlaže se Gradsko vijeću Grada Koprivnice donošenje Zaključka o davanju prethodne suglasnosti na prijedlog Pravilnika o izmjeni i dopuni Pravilnika o upisu u programe Dječjeg vrtića "Tratinčica" Koprivnica te pravima i obvezama korisnika usluga.

Nositelj izrade akta: Predlagatelj:

Upravni odjel za društvene djelatnosti Zamjenik koji obnaša

i europske poslove dužnost gradonačelnika:

Pročelnik: Darko Ledinski, prof. Mišel Jakšić, dipl. oec.